Myndi innganga Íslands í Evrópusambandið styrkja réttarríkið á Íslandi?
Á síðari árum hafa ríki í hinum vestræna heimi reynt að skapa réttarríki í mannréttindamálum innan landamæra sinna. Íslensk stjórnvöld hafa unnið við að skapa þá umgjörð og hefur mannréttindakafli íslensku stjórnarskrárinnar gegnt þar meginhlutverki. Innan Evrópusambandsins hafa mannréttindi jafnframt, frá upphafi, verið í hávegum höfð og náði slíkt hámarki sínu með réttindaskránni sem tók gildi með Lissabon-sáttmálanum árið 2009. Hins vegar hafa heyrst gagnrýnisraddir um að víða sé pottur brotinn í slíkum efnum jafnt á Íslandi sem og í Evrópusambandinu. Svar Evrópusambandsins við slíkum ásökunum var réttindaskráin sem átti að tryggja lágmarksréttindi einstaklinganna og skapa þeim umgjörð réttarríkis. Þrátt fyrir að mannréttindabrot séu enn framin innan Evrópusambandsins og að ekki allir njóta lágmarks mannréttinda, hefur réttindaskráin þó aukið mannréttindi innan aðildarríkjanna. Myndi innganga Íslands í Evrópusambandið því auka réttindi einstaklinganna og auka réttarríkið hér á landi.
Félagsvísindi, Evrópufræði, Evrópusambandið, Mannréttindi
Networked Digital Library of Theses and Dissertations